Kuşşaro gölü

– Yaponiyanın Hokkaydo prefekturasının şərqində, Akan Milli Parkında yerləşən kaldera gölü. Hokkaydoda yerləşən bir çox toponim kimi bu gölün də adı Aynu dilindəndir. Səthinin sahəsinə görə Yaponiyanın ən böyük kaldera gölü, ümumilikdə isə 6-cı ən böyük gölüdür. Həmçinin Yaponiyada qışda tamamilə buz bağlayan ən böyük göldür.

 Haqqında 
Gölün ortasında yerləşən Nakacima adası (Toya gölündə yerləşən eyniadlı ada ilə qarışdırmamalı) qarışıq vulkandır. Vulkan qazları gölün suyunun turşumasına səbəb olur, buna görə də gölə çay tökülən hissələr istisna olmaqla göldə çox az balıq növü yaşayır. Turşuluğa davamlı olan al-əlvan qızılxallı süni şəkildə gölə buraxılıb. 1951-ci ildə göldə nadir sikada növü (Oncotympana maculaticollis) kəşf edilmişdir və hökumət tərəfindən mühafizə olunur. Göl həmçinin harayçı qu quşlarının miqrasiya yolunun üzərində yerləşir.

Gölün sahilində bir neçə isti bulaq yerləşir. Gölə daxil olan Vakoto yarımadasında bir neçə aktiv kükürd çıxışı yerləşir.

Göl Yaponiyanın Lox Nessi kimi tanınır. 1973-cü ildə göldə Kuşşi adlandırılan bədheybətin göründüyünə dair məlumatlar yayılmışdır.

 Qalereya 

 Həmçinin bax 
 Yaponiyada turizm

 İstinadlar 

 Xarici keçidlər 

 öncəsi |  Kuşşaro kalderası | Kuşşaro Nakacima
 Kuşşaro - Smitsonian İnstitutu: Qlobal Vulkanizm Proqramı
 Teşikaqa Navi  - Teşikaqa qəsəbəsi 

Kateqoriya:Hokkaydo gölləri
Kateqoriya:Krater gölləri